U Z N E S E N I E
z rokovania obecného zastupiteľstva v Margecanoch konaného dňa 11.8.2014

Uznesenie číslo: 27

Obecné zastupiteľstvo 

A. B e r i e   n a   v e d o m i e 
1. kontrolu uznesenia  zo zasadnutia OZ dňa 23.6.2014.
2. plnenie rozpočtu obce za obdobie 1-6/2014

B. S c h v a ľ u j e
1. rozpočtové opatrenie č.2.
      2. Dodatok č.2 k VZN – Prevádzkový poriadok multifunkčného ihriska.
3. Dodatok č.1 k Sadzobníku cien VZN o úhradách za poskytované služby obcou Margecany.
4. VZN o poskytovaní sociálnej pomoci obyvateľom obce Margecany.
5. odkúpenie nehnuteľnosti - rodinného domu súp. č. 406, nachádzajúceho sa na parcele KN reg. „C“ č. 580/38 - Zastavané plochy a nádvoria o výmere 808 m2, ktorá nehnuteľnosť je vedená Okresným úradom v Gelnici, odbor katastrálny na LV č. 562 pre katastrálne územie Margecany, obec Margecany, okres Gelnica, so všetkými jej súčasťami a príslušenstvom, od predávajúcich: Jaroslav Krupár, rod. Krupár, narodený 7. 5. 1970, Úvozná 205/44, Jaklovce, štátny občan SR, spoluvlastnícky podiel ¼; Katarína Šmidová, rod. Krupárová, narodená 26. 2. 1972, Niklfeldova ulica 442, Přibyslav 582 22, štátny občan SR, spoluvlastnícky podiel ¼; Peter Krupár, rod. Krupár, narodený 12. 8. 1973, Oľše 406/24, Margecany 055 01, štátny občan SR, spoluvlastnícky podiel ¼; Svetlana Krupárová, rod. Krupárová, narodená 29. 4. 1979, Oľše 406/24, Margecany 055 01, štátny občan SR, spoluvlastnícky podiel ¼; za cenu v zmysle znaleckého posudku č. 29/2014, vypracovaného znalcom Ing. Janou Kolbaskou, Záhradná 11, 056 01 Gelnica, spolu vo výške 26 800 EUR a za zmluvných podmienok uvedených v návrhu kúpnopredajnej zmluvy podpísanej dňa 1. 8 . 2014 a 7. 8. 2014 zo strany kupujúcich. Vklad do katastra nehnuteľností zrealizuje a uhradí kupujúci.
6. zámer odpredaja nehnuteľností - rodinný dom s. č. 406 na pozemku parc. č. CKN 580/38 s príslušenstvom a pozemku parc. č. CKN 580/38  , zastavané plochy a nádvoria, o výmere 808 m2 a to priamym predajom v zmysle §9a ods. 1 písm. c) zákona č. 138/1991 Zb. o majetku obcí v znení neskorších predpisov, postupom podľa §9a ods. 2 a 5 zákona o majetku obcí. Minimálnu cenu obecné zastupiteľstvo určuje na 38 920 €. Kupujúci zároveň zaplatí náklady na zhotovenie znaleckých posudkov. Zámer prevodu majetku bude zverejnený do 30 dní odo dňa povolenia vkladu vlastníckeho práva do katastra nehnuteľností na základe kúpnej zmluvy odsúhlasenej v uznesení č. 27/2014/B-5.

C. U r č u j e
1. v súlade s § 11 ods. 4 písm. i) zák. č. 369/1990 Zb. o obecnom zriadení v znení neskorších predpisov  výkon funkcie  starostu obce Margecany v novom volebnom období  r. 2014- 2018  v rozsahu 1, t. z. v plnom rozsahu.
2. v súlade s § 9 zákona č.346/1990 Zb. o voľbách do orgánov samosprávy obcí v znení neskorších predpisov  počet  poslancov  obce  Margecany  v novom  volebnom  období  r. 2014 – 2018 : 9  poslancov v jednom volebnom obvode.

D. R u š í
1. členstvo Mgr. Márie Kráľovej, bytom Hôrka 19 Margecany, v komisii pre kultúru, šport, školstvo, prácu s mládežou a sociálne otázky , na základe vlastnej žiadosti.
E. N e s c h v a ľ u j e
1. odpredaj  akcií PVS a.s. Poprad vo vlastníctve obce Margecany na základe žiadosti o vyjadrenie k odpredaju.

	Ing. Igor Petrik
                                                                                                       starosta obce